stanford-oval/wikipedia huggingface dataset:
בידוד חשמלי

.
מוליך חשמלי מנחושת שהבידוד שלו (לבן) נחשף
מערך בידוד המפריד בין קו מתח גבוה לעמוד החשמל הנושא אותו. מבדדים אלו עשויים בדרך כלל זכוכית ומונעים את מעבר הזרם דרך עמוד החשמל (העשוי מתכת) אל האדמה.
במערכת חשמלית, מַבְדֵּד (נקרא בלשון הדיבור: "מבוֹדֵד") הוא כל רכיב שרמת המוליכות החשמלית שלו נמוכה מאוד וכתוצאה מכך הזרם העובר דרכו קטן מאוד.
במציאות לא קיימים מבדדים מושלמים, אך קיימים חומרים בעלי מוליכות הקטנה פי 1023 מהמוליכות החשמלית של נחושת - מוליכות אשר נחשבת במקרים רבים כאפסית. מוליכותו של האוויר נמוכה והוא מהווה מבדד טוב. חרף זאת, מתחים גדולים מאוד (כמו ברקים) מסוגלים לפרוץ את האוויר ויש צורך בחומרים שמוליכותם נמוכה עוד יותר.
חומרים מבודדים כפלסטיק, גומי, בד או נייר משמשים להגנה על מוליכים חשמליים על ידי עטיפתם, והעטיפה מכונה "בידוד". חשמלאים משתמשים בסרט בידוד על מנת לבודד מגעים חשמליים.
מבודדים על עמודי חשמל בנויים כך שכבלי החשמל תלויים מהם או נמתחים בין שני מבודדים (כאשר על הכבל להימתח בזווית- ראו בתמונה למטה).
מבדדים על גבי עמוד חשמל. משמאל ניתן לראות מבודד שהכבלים תלויים ממנו ומימין כבל המתוח בין זוג מבודדים
מבדד אידיאלי הוא חומר שלא מגיב כלל לשדה מגנטי, ומתנגד לחלוטין לשטף של המטען החשמלי. אמנם במציאות מבדדים אידיאליים אינם קיימים, אך חומרים בעלי קבועי בידוד גבוהים נחשבים למבודדים. בחומרים מבודדים, האלקטרונים קשורים בצורה חזקה מאוד לאטום. חומרים אלו משמשים בציוד חשמלי כמבדדים או כבידוד. תפקידם הוא לחזק או להפריד מוליכים חשמליים, בלי לאפשר לזרם לעבור דרכם. 
חומרים מסוימים כזכוכית, נייר או טפלון, הם מבדדים טובים. ישנם חומרים רבים, שלמרות שיש להם התנגדות קטנה יותר משל חומרים אלו, עדיין נחשבים למבדדים טובים, ומשמשים בתור מבודדים לחוטי חשמל. דוגמאות לכך הם פולימרים דמויי גומי ורוב החומרים הפלסטיים. חומרים אלו יכולים לשמש כמבדדים בטוחים למתחים נמוכים ובינוניים (מאות ואלפי וולטים).
חומרים מקובלים למבדדים הם: חרסינה, פלסטיק, שעם, עץ, זכוכית, סיליקון, גומי, נציץ, אוויר, שמן, SF6 וואקום.
פיזיקת ההולכה בחומר מוצק

בידוד חשמלי הוא ההעדר של הולכה חשמלית. על פי תאוריית מבנה הפסים, לכל אטום בחומר מסוים, יש מספר רמות אנרגיה, שבהן יכולים להימצא אלקטרונים. אלקטרון ברמות האנרגיה הנמוכות (קרובות יותר לאטום) אינו יכול להשתחרר מהאטום, ולכן אינו יכול לסייע בהולכה חשמלית. רק אלקטרונים שברמות האנרגיה הגבוהות מסייעים להולכה. בחומר מבודד, יש פער בין רמות האנרגיה הנמוכות, לבין רמות האנרגיה הגבוהות. ב"פער" זה, אלקטרונים לא יכולים להתקיים. לכל חומר מבודד יש מתח שבירה. מתח זה ישחרר אלקטרון מהרמות הנמוכות, ויעביר אותו לרמות הגבוהות. כאשר מתח זה מופעל על החומר, החומר מפסיק להתנהג כמבדד, וזרם חשמלי יוכל לעבור דרכו.
חומרים שאין בהם אלקטרונים חופשיים הם מבדדים רק אם אין מטענים חשמליים חופשיים נוספים. לדוגמה, אם בנוזל או בגז יש יונים, היונים יכולים לשמש בתור זרם חשמלי, וחומר זה יהיה מוליך. אלקטרוליטיים ופלסמות מכילים יונים, וישמשו בתור מוליכים, אפילו אם אין בהם זרמים של אלקטרונים.
חומר דיאלקטרי

בפיזיקה, לעיתים משתמשים במונח דיאלקטרן או חומר דיאלקטרי לציון חומר מבודד, במקרה בו חשוב המקדם הדיאלקטרי או מקדם השבירה של החומר.
בנק אוף ניו יורק מלון

| --- | --- |


 נתונים כלליים
 סוג:  חברה ציבורית (נסחרת ב-NYSE‏: BK)
 בורסה:  הבורסה לניירות ערך בניו יורק (BK) 
 תקופת הפעילות:  1 ביולי 2007, כמיזוג "בנק אוף ניו יורק" ו"מלון פייננשל" – הווה (17 שנים)
 חברות בנות:  תאגיד דרייפוס  Pershing LLC 
 מיקום המטה:  מנהטן, ניו יורק, ארצות הברית
 ענפי תעשייה:  שירותים פיננסיים
 הכנסות:  16,377,000,000 דולר אמריקאי (נכון ל־2022) 
 רווח:  2,573,000,000 דולר אמריקאי (נכון ל־2022) 
 סך המאזן:  393.78 מיליארד דולר ארצות הברית (נכון ל-2015)
 נשיא:  קארן פיטז
 יו"ר:  ג'רלד האסל
 מנכ"ל:  ג'רלד האסל
 עובדים:  51,200 (נכון לדצמבר 2015)
  
 www.bnymellon.com
 
בנק אוף ניו יורק מלון (אנגלית: The Bank of New York Mellon) הוא תאגיד בינלאומי למתן שירותים פיננסים. התאגיד נוסד בשנת 2007, לאחר מיזוג בין בנק אוף ניו-יורק (אנ') למלון פייננשל (אנ'). מניות התאגיד נסחרות בבורסה לניירות ערך בניו יורק והוא מדורג במדד S&P 500.
היסטוריה > בנק אוף ניו יורק

בנק אוף ניו יורק נוסד ב-9 ביוני 1784 בידי קבוצה של אזרחי ניו יורק. אלכסנדר המילטון גויס בשלבים הראשונים כדי לכתוב את חוקת הבנק והיה אחד הגורמים המרכזים בייסוד הבנק. בשל עניינים הקשורים בפוליטיקה המקומית, הצ'ארטר החוקי עבור הבנק הופק רק ב-1791. בשנת 1789 נתן הבנק לממשלת ארצות הברית את ההלוואה הראשונה שקיבלה הממשלה. ההלוואה אורגנה בידי המילטון, אז מזכיר האוצר של ארצות הברית ושימשה לתשלום שכרם של חברי הקונגרס והנשיא. בנק אוף ניו יורק היה התאגיד הראשון להיסחר בבורסה לניירות ערך בניו יורק, עם הקמתה ב-1972.
במאה ה-19 אימץ הבנק מדיניות הלוואות שמרנית, אשר איפשרה לו לצלוח משברים כלכליים. בין היתר עזר הבנק במימון מלחמת 1812 וצבא האיחוד במהלך מלחמת האזרחים האמריקנית. ביולי 1922 התמזג הבנק עם חברת ניו יורק ביטוחי חיים ונאמנויות (New York Life Insurance and Trust Company) והמשיך להרוויח גם במהלך השפל הגדול. בשנים 1948, 1966 ו-1988 התמזג הבנק עם Fifth Avenue Bank, Empire Trust Company ו-Irving Bank Corporation.
בשנת 1969 הקים הבנק את חברת ההחזקות הראשונה שלו ובשנים 1993–1998 ביצע 33 רכישות של השקעות.
היסטוריה > מלון פייננשל

ב-1869 הוקם תאגיד מלון פייננשל בפנסילבניה על ידי שופט בדימוס ושני בניו, תחת השם "ת. מלון ובניו" (T. Mellon & Sons). בסוף המאה ה-19 ובראשית המאה ה-20 השקיע הבנק בהקמת פירמות תעשייתיות רבות כדוגמת וסטינגהאוס וג'נרל מוטורס. בשנת 1902 שינתה החברה את שמה ל"בנק הלאומי מלון" (Mellon National Bank). ב-1946 התמזגה החברה עם חברת "Union Trust Company", אותה הקים אנדרו מלון, אחד מבניו של השופט המייסד. לאחר המיזוג שינתה החברה את שמה ל-"Mellon National Bank and Trust Company".
בשנת 1971 ייסד הבנק את הפמיליי אופיס הראשון אשר יועד למטרת ניהול נכסים למשפחות בעלות הון. בשנת 1972, לאחר ארגון מחדש של פעילות הבנק, שינה הבנק את שמו ל-" Mellon Bank, N.A" והקים חברת החזקות, "Mellon National Corporation". בשנות ה-80 וה-90 רכש הבנק מוסדות פיננסים רבים בפנסילבניה. ב-1994 התמזג הבנק עם תאגיד דרייפוס (Dreyfus Corporation). בשנת 1999 שינתה הפירמה את שמה ל"תאגיד מלון פייננשל" (Mellon Financial Corporation). בשנת 2001 הפסיקה לעסוק בבנקאות קמעונאית ומכרה ענפי בנקאות קמעונאית ונכסים רלוונטיים ל-"Citizens Financial Group".
היסטוריה > מיזוג

ב-4 בדצמבר 2006 הודיעו בנק אוף ניו יורק ותאגיד מלון פייננשל על מיזוג עתידי. האיחוד יצר את אחת החברות הגדולות בעולם בתחום השירותים הפיננסיים. עסקת המיזוג הוערכה בכ-16.5 מיליארד דולר ארצות הברית ובהתאם לתנאיה קיבלו בעלי המניות בבנק אוף ניו יורק 0.9434 מניות בתאגיד החדש תמורת כל מניה שברשותם ואילו בעלי המניות במלון פייננשל קיבלו מניה אחת בתאגיד החדש תמורת כל מניה שברשותם. המיזוג הושלם ב-1 ביולי 2007. המטה הראשי של התאגיד החדש ממוקם באחד מגורדי השחקים בעיר ניו יורק - וול סטריט 1, מבנה אשר הוחזק טרם המיזוג על ידי בנק אוף ניו יורק. שמו המלא של התאגיד הממוזג נקרא "תאגיד בנק אוף ניו יורק מלון" כאשר סימון המותג "BNY Mellon" משמש אותו במרבית התחומים העסקיים.
היסטוריה > לאחר המיזוג

על רקע המשבר הכלכלי של שנת 2008 הגה הממשל האמריקאי תוכנית חילוץ מהמשבר (Troubled Asset Relief Program). בנק אוף ניו יורק מלון מונה למשמורת על התוכנית באוקטובר 2008, לתקופה של 3 שנים. בנובמבר 2008 הודיע הבנק שבשל המשבר יפוטרו 1,800 עובדים, כ-4% מכמות העובדים העולמית המועסקים על ידו. במסגרת התוכנית השקיע משרד האוצר האמריקאי 3 מיליארד דולר בבנק אוף ניו יורק מלון, אותם החזיר הבנק ביוני 2009 וכן 136 מיליון דולר באוגוסט 2009, לרכישת אופציות חזרה ממשרד האוצר.
תפעול

פרק זה לוקה בחסר. אנא תרמו לוויקיפדיה ו.
נתונים היסטוריים

נכסים (בכחול) והתחייבויות (בסגול), במליוני דולרים
יחס נכסים-התחייבויות
הכנסה נטו, במליוני דולרים
הערות שוליים

1 2  הדו"חות הכספיים של בנק אוף ניו יורק מלון לשנת 2015
↑  אנדרו מלון כיהן כמזכיר האוצר של ארצות הברית בין השנים 1921-1932
↑  בנק אוף ניו יורק ובנק מלון פייננשל יתמזגו לחברת ני"ע וניהול הנכסים הגדולה בעולם, באתר גלובס, 4 בדצמבר 2006
↑  בנק אוף ניו יורק רוכש את מלון פייננשל ב-16.5 מיליארד דולר, באתר TheMarker‏, 4 בדצמבר 2006
↑  הדר תדמור, הפסדיו של בנק מריל לינץ' התרחבו ברבעון השלישי ל-7.5 מיליארד דולר, באתר הארץ, 15 באוקטובר 2008
| --- | --- |
בקרת זהויות :  ISNI: 0000 0004 0616 2481  LCCN: nb2008012542  VIAF: 128101613   WorldCat (עם VIAF): 128101613 
אלכסנדר המילטון, מהאבות המייסדים של ארצות הברית וממייסדי בנק אוף ניו יורק
וול סטריט 1, מטה בנק אוף ניו יורק מלון
RE (מחלקת סיבוכיות)

בתורת החישוביות והסיבוכיות, המחלקה RE (מאנגלית: Recursively Enumerable) היא מחלקה אשר מכילה את כל בעיות ההכרעה שעל התשובה "כן" קיימת מכונת טיורינג היכולה לוודא זאת בזמן סופי. באופן לא פורמלי, הכוונה שאם התשובה לבעיה נתונה היא "כן", אזי קיים תהליך כלשהו שיכול לוודא זאת בזמן סופי, ותהליך זה לעולם לא יפלוט "כן" אם התשובה האמיתית היא "לא". אף על פי כן, אם התשובה האמיתית היא "לא", התהליך לא מחויב לעצור ואף יכול להיכנס ללולאה אינסופית בחלק מהמקרים. תהליך כזה נקרא לעיתים דמוי-אלגוריתם או אלגוריתם למחצה, על מנת להבדיל מאלגוריתם אשר נועד לחשב תשובה עבור בעיית הכרעה.
באופן דומה, ניתן להגדיר את המחלקה המשלימה, coRE, בתור מחלקת כלל השפות הפורמליות שהמשלימה שלהן נמצאת ב-RE, דהי, המחלקה מכילה את כלל השפות הפורמליות שניתן לשלול שייכות בזמן סופי, אך הוכחת שייכות יכולה לקחת זמן אינסופי.
הגדרה שקולה

באופן שקול, ניתן להגדיר את המחלקה RE בתור מחלקת כלל בעיות ההכרעה כך שקיימת מכונת טיורינג היכולה למנות את כל מופעי ה-"כן", זו אחר זו (מכאן המשמעות של "ניתנת למנייה"). כל איבר במחלקה היא קבוצה ניתנת למנייה רקורסיבית ולכן מהווה קבוצה דיופנטית.
על מנת להראות שקילות זו, נשים לב שאם קיימת מכונה  E כך שהיא מונה את כל הקלטים שמתקבלים, מכונה אחרת שמקבלת מחרוזת כקלט יכולה להריץ את  E ולקבל (כלומר לענות כן) אם המחרוזת ניתנת למנייה. באופן הפוך, אם מכונה  M מקבלת (עונה כן) כאשר הקלט הוא שפה פורמלית, מכונה אחרת יכולה למנות את כל המחרוזות שנמצאות בשפה על ידי הרצת  M באיטרציות על כל קלט ולפלוט את כל הפלטים ש- M מקבלת.
יחסים בין המחלקה למחלקות אחרות

מחלקת השפות הרקורסיביות (R) היא תת-קבוצה של RE ו-coRE ולמעשה, R מהווה את החיתוך בין שתי המחלקות, שכן אנו יכולים להכריע כל בעיה שקיימת לה מכונת טיורינג המקבלת אותה וקיימת לה מכונת טיורינג הדוחה אותה על ידי הרצה לסירוגין של שתי המכונות עד שאחת מהן עוצרת ופולטת תשובה. לכן:
באופן הפוך, הקבוצה של כלל השפות הפורמליות שאינן ב-RE ואינן ב-coRE נקראת NRNC. זוהי מחלקת כלל השפות הפורמליות שלא קיימת להן מכונת טיורינג היכולה להוכיח או להפריך שייכות אליהן בזמן סופי, כלומר:
לא רק שבעיות כאלו אינן כריעות, גם הן וגם המשלימות שלהן אינן ניתנות למנייה רקורסיבית.
בעיות שלמות ב-RE

המחלקה RE-Complete היא תת-קבוצה של המחלקה RE המכילה את כל בעיות ההכרעה שהן שלמות ב-RE. ניתן לומר כי הן הבעיות "הכי" קשות הניתנות למנייה רקורסיבית. באופן כללי, אין הגבלות על הרדוקציות פרט לכך שהן אמורות להיות פונקציות מלאות המוגדרות לכל קלט ותקפות.
דוגמאות לבעיות שהן שלמות ב-RE:
בעיית העצירה: בהינתן תוכנית מחשב וקלט, האם התוכנית תסיים את פעולתה בשלב כלשהו עבור קלט זה.
משפט רייס אומר כי הכרעה של שייכות עבור כל תת-קבוצה לא טרוויאלית של קבוצת פונקציות רקורסיביות היא RE-קשה. היא תהיה שלמה אם הקבוצה היא ניתנת למנייה רקורסיבית.
ג'ון מייהיל (אנ') (1955) הוכיח כי כל הקבוצות היצירתיות (אנ') הן RE-שלמות.
בעיית המילה (אנ') היוניפורמית עבור חבורות וחבורות למחצה.
קביעת שייכות עבור דקדוק בלתי-מוגבל (אנ') כללי (טיפוס 0 בהיררכיית חומסקי).
בעיית התקפות עבור תחשיב פרדיקטים מסדר ראשון.
בעיית ההתאמה של פוסט
קביעה אם למשוואה דיופנטית יש פתרונות בשלמים.
בעיות שלמות ב-coRE

המחלקה coRE-Complete היא תת-קבוצה של המחלקה coRE המכילה את כל בעיות ההכרעה שהן שלמות ב-coRE.
דוגמאות לבעיות שהן שלמות ב-coRE:
בעיית הדומינו באריחי ואנג.
בעיית הספיקות (אנ') עבור תחשיב פרדיקטים מסדר ראשון.
NW F

| --- | --- |

 מאפיינים כלליים
 יצרן:  Nesselsdorfer Wagenbau-Fabriks-Gesellschaft A.G.
 שנות ייצור:  1905–1906
 יחידות שיוצרו:  3
 הרכבה:  האימפריה האוסטרו-הונגרית האימפריה האוסטרו-הונגרית
 מודל קודם:  NW D
 מודל אחריו:  NW J
 סיווג:  Runabout
 משקל:  1,500 ק"ג
 בסיס גלגלים:  2,300 מ"מ
 מפרט טכני
 מנוע:  4 צילינדרים, 7,550 סמ"ק המפיק 28–34 כ"ס (מנוע מרכזי ("Mid-engine design" (אנ')) מסוג "Flat-four engine" (אנ')
 הילוכים:  תמסורת ידנית - 4 מהירויות + הילוך אחורי
 מהירות מרבית:  60 קמ"ש
NW F (שם מלא: Nesselsdorfer Wagenbau-Fabriks-Gesellschaft Type F) היא מכונית פתוחה בסגנון מכונית עידן פליז מסוג ("Runabout car" (אנ')) מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G. אשר יוצרה בין השנים 1905–1906.
יוצרו 3 יחידות בלבד.
מפרט טכני

קבריולה
4 מושבים
4 צמיגים סימטריים
מנוע קירור מים
ראו גם

"Nesselsdorfer Wagenbau-Fabriks-Gesellschaft" (גר')
טטרה
NW דגם B
NW D
NW E
הערות שוליים

↑  יצרן הרכב הצ'כי Nesselsdorfer Wagenbau-Fabriks-Gesellschaft A.G kuhlaendchen.de/media/bilder/hk-neutitschein/307_Neutitschein-Automobilbau
↑  בשנת 1919 שונה שם החברה לטטרה
↑  Tatra - Passenger Cars, Karel Rosenkranz, TATRA, a. s., 2007
↑  יצרנית הרכב טטרה tatratrucks.com/about-the-company
NVision Group

| --- | --- |

 נתונים כלליים
 תקופת הפעילות:  2001–הווה (כ־23 שנים) 
 חברת אם:  MTC 
 מיקום המטה:  מוסקבה 
  
 www.nvg.ru
 
NVision Group (ברוסית: Энвижн Груп) היא חברת טכנולוגיית מידע רוסית, ספקית פתרונות מידע, תקשורת ושירותים מקוונים. מהווה חברה-בת של חברת התקשורת MTC. אחד הפרויקטים החשובים של החברה היה פיתוח פורטל השירותים הציבוריים של הפדרציה הרוסית. נשיא החברה: סרגיי גאברנקוב.
היסטוריה

קבוצת NVision הוקמה בשנת 2001 על ידי אנטון סושקביץ', ממייסדיה, שהפך לנשיא החברה.
לחברה רשת סניפים בערים סנקט פטרבורג, קרסנודר, יקטרינבורג, ולדיווסטוק, נובוסיבירסק, ניז'ני נובגורוד וכן באלמטי (קזחסטן).
קבוצת NVision הוכרה בתור החברה הטובה ביותר בתחום טכנולוגיות מידע שנת 2011 על פי RBK. בספטמבר 2012, חברת סיסטמה ו-NVision Group השלימו עסקה שהובילה לכך ש-50% ממניות NVision Group עברו לרשות קבוצת RTI שבבעלותה של סיסטמה. בתמורה לעסקה קיבלו בעלי המניות בנוסף לכסף, גם את הנכסים הכלולים בקבוצת סיטרוניקס (Sitronics): סיטרוניקס טכנולוגיות מידע וסיטרוניקס פתרונות טלקומוניקציה (למעט החברה היוונית אינטראקום טלקום).
בשנת 2013, NVision Group תפסה את המקום השני במתן שירותי טכנולוגיות מידע, כמו גם בין קבוצות הייעוץ הגדולות ברוסיה; נכללה ברשימת שלוש החברות הרוסיות המיישמות פרויקטים מורכבים לבניית תשתית למרכז נתונים ונכללה ברשימת חמש החברות הטובות של שוק ההיי-טק הרוסי ומהמובילות ברוסיה בבניית תשתית לטכנולוגיות מידע. באוקטובר 2013 הפך היזם הרוסי קונסטנטין מאלופייב לבעלים של 25% ממניות קבוצת NVision, לאחר שרכש חלק זה ממייסדי החברה דמיטרי טראבה, אנטון סושקביץ' ואלכסיי גלוטוב.
בינואר 2014 רכשה סיסטמה את הנתח של מאלופייב והגדילה את החזקותיה בקבוצה לכי 88.75% ובדצמבר אותה שנה הפכה סיסטמה לבעלים היחיד של החברה, לאחר שקנתה את 11.25% מהמניות הנותרות, שהיו בידי אנטון סושקביץ'.
בסוף 2014 תפסה קבוצת NVision את המקום הרביעי במתן שירותי טכנולוגיות מידע והמקום החמישי בין החברות הגדולות בתחום זה במדינה.
בדצמבר 2015 הושלמה עסקת רכישה של MTS שרכשה 100% ממניות קבוצת NVision מידי חברת סיסטמה (שבעצמה מהווה בעלים של MTS)‏. בשנת 2015, קבוצת NVision ניצבה במקום השלישי בין ספקי שירותי ייעוץ טכנולוגיות מידע.
הערות שוליים

↑  Деловой журнал Управление персоналом
↑  "ИТ-портал Itguide.ru". אורכב מ-המקור ב-2011-12-10. נבדק ב-2011-01-17.
↑  "Портал IT-EBURG.COM". אורכב מ-המקור ב-2010-12-17. נבדק ב-2011-01-17.
↑  Журнал InfoCom.uz
↑  Деловой портал IKSMEDIA.RU
↑  "Портал АБМ". אורכב מ-המקור ב-2016-03-10. נבדק ב-2016-03-10.
↑  Национальное информационное агентство Казинформа
↑  "Лауреаты национальной премии в области бизнеса «Компания года»". אורכב מ-המקור ב-2012-07-30. נבדק ב-2012-05-30.
↑  За контроль в NVision «Система» расплатится деньгами и «Ситрониксом».
↑  ИД «Коммерсант»
↑  Эксперт РА
↑  Cnews Analytics
↑  ИД «Коммерсант»
↑  Эксперт РА
↑  РИА «Рейтинг»
↑  CNews Analitics
↑  CNews Analytics
↑  Елизавета Серьгина. "Миноритарий «Ростелекома» стал совладельцем его подрядчика". // vedomosti.ru. נבדק ב-2013-10-31.
↑  АФК "Система" выкупает 38,75% в IT-компании NVision Group за $82,5 млн.
↑  "Система" вступила в "Энвижн Груп"
↑  "Коммерсантъ Деньги". 2015-04-06.
↑  "Рэнкинг крупнейших групп и компаний в области информационных и коммуникационных технологий по итогам 2014 года". «Эксперт РА». אורכב מ-המקור ב-2016-08-13. נבדק ב-2020-06-30.
1 2  МТС купила «Энвижн Груп»
↑  МТС объявила о покупке одной из крупнейших российских IT-компаний
↑  CNews
↑  ComNews
בלי חוקים

ערך זה עוסק בסרט בריטי משנת 2005. אם התכוונתם לסרטו של אוליבר סטון משנת 2012, ראו .
| --- | --- |

 בימוי:  לקסי אלכסנדר 
 הופק בידי:  דבורה דל פרט 
 תסריט:  לקסי אלכסנדר, דאגי ברימסון 
 שחקנים ראשיים:  אלייז'ה ווד רוס מקול רייף ספול ג'ף בל Joel Beckett James Fisher הנרי גודמן מארק וורן צ'ארלי האנם דיוויד קר קלייר פורלני לאו גרגורי Terence Jay 
 מוזיקה:  כריסטופר פרנקה 
 מדינה:  הממלכה המאוחדת, ארצות הברית 
 חברת הפקה:  MWM Studios 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  2005 
 משך הקרנה:  109 דק' 
 שפת הסרט:  אנגלית 
 סוגה:  סרט פשע, סרט פעולה, סרט דרמה, סרט כדורגל 
 הכנסות באתר מוג'ו:   greenstreethooligans
 סרט הבא:  Green Street 2: Stand Your Ground 
 אתר רשמי
 דף הסרט ב־IMDb
 
בלי חוקים (באנגלית: Green Street) הוא סרט דרמה משנת 2005 העוסק בנושא החוליגניות בכדורגל באנגליה. הסרט בוים בידי לקסי אלכסנדר, ומככבים בו השחקנים אלייז'ה ווד וצ'ארלי האנם.
בארצות הברית, הסרט נקרא "Green Street Hooligans", בעוד שברחבי בריטניה הוא נקרא רק "Green Street", לאחר שתחילה נקרא "Hooligans". במדינות אחרות, הסרט נקרא "Football Hooligans".
הקשר תרבותי

"Green Street" הוא שמו של רחוב ברובע ניוהאם שבלונדון, בה ממוקם אצטדיון העבר בוליין גראונד (הידוע יותר בכינויו "אפטון פארק"). האצטדיון היה ביתה של ווסטהאם יונייטד, קבוצה שידועה בחוליגנים שבין שורות אוהדיה. הסרט עורר מספר רב של תגובות שליליות בקרב השכונה עם הרבה אזכורים שליליים בעיתון המקומי, ה-ניוהאם רקורדר (Newham Recorder). תושבי השכונה טענו שאופיה האלים של השכונה הוא נחלת העבר. הסרט זכה לתגובות שליליות גם בעקבות האגרסיביות שמופיעה בו והיריבות האלימה במיוחד בין שתי הפירמות.
פרסים

פסטיבל הסרטים פמה לוס אנג'לס – הסרט הטוב ביותר (2005)
פסטיבל הסרטים של מאליבו – הסרט הטוב ביותר (2005)
פסטיבל הסרטים South by Southwest – פרס הצופים
Loituma

| --- | --- |
 מקום הקמה:  הלסינקי 
 תקופת הפעילות:  מ-1989 
 סוגה:  מוזיקת פולק 
 חברת תקליטים:  NorthSide 
 חברים
 Sanna Kurki-Suonio Hanni Autere 
 
Loituma, מפינית (תעתיק: לויטומה) היא רביעייה פינית, שחבריה משלבים את המוזיקה המסורתית הפינית עם צלילי הקנטלה. לויטומה נבחרה להרכב השנה בפסטיבל המוזיקה העממית בקאוסטינן לשנת 1997.
היסטוריה

גלגולה הראשוני של הלהקה היה בסתיו 1989 כשיבצעו שיר בשם "Jäykkä Leipä" ("לחם נוקשה"). ההרכב המקורי כלל את הזמרות סנה קורקי-סוניו וטלו פולאסטו, שעזבו אחר כך לשוודיה כדי להצטרף ללהקת ה"הדנינגרנה".
לאורך השנים, הלהקה החלה להתמיד במסורת הפינית בביצוע שיריה, ושילבה סגנונות מגוונים בשיריה. אחת מאבני היסוד של המוזיקה שביצעה היה הפולקה, באמצעותו מועברים הסיפורים והתחושות המרכיבים את ההיבטים של המורשת הפינית, בעזרת מוזיקאי הליווי מרטי פוקלה וטויבו אלספאה. אבן יסוד נוספה בסגנונה של לייטומה והיא כלי עממי פיני בשם קנטלה, המוצג בדרכים מגוונות בהקלטותיהם.
חברי לייטומה מלחינים או כותבים את המנגינות בעצמם, אך לעיתים קרובות משתמשים באלתור. מילים רבות בשיריהם מגיעות ממקורות רבים, כולל שני מקורות מסורתיים עיקריים: הקאלוואלה, האפוס הלאומי של פינלנד; והקנטלטר. הלהקה שרה אך ורק בפינית.
לויטומה זכתה לפופולריות רבה בשנת 2006, כאשר הופץ סרטון של "נערת הלויטומה" (הידוע גם בשם "Leekspin"), אנימציית פלאש לולאתית של ילדת האנימה "אוריהימה אינאו" מסדרת האנימה "Bleach" המסובבת כרישה בידה, סרטון זה זכה לפופולריות רבה וכשברקע מתנגן השיר "Ievan polkka" מאלבום הבכורה של לויטומה משנת 1995 (Things of Beauty). הסרטון הפך בין לילה לתופעה אינטרנט וקליפ השיר נהנה עד מהרה מפופולריות מוחלטת כרינגטון לטלפון.
חברי הלהקה

סארי קאורנן (Sari Kauranen)
אניטה להטלוה (Anita Lehtola-Tollin)
טימו ואננן (Timo Väänänen)
האני-מארי אוטרה (Hanni-Mari Autere)
דיסקוגרפיה

"Things of Beauty", (יצא לאור בפינלנד בשנת 1995, בארצות הברית בשנת 1998).
"In Moonlight", (יצא לאור בפינלנד בשנת 1998, בארצות הברית בשנת 1999).
ראו גם

Ievan polkka
Säkkijärven polkka
הערות שוליים

↑  "Web Search interest: Loituma, folk music - Worldwide, 2004 - present". Google Trends. Retrieved 26 June 2016.
| --- | --- |
בקרת זהויות :  GND: 10340823-X  ISNI: 0000 0000 9998 7132  LCCN: no98056071  MusicBrainz: 779498bb-07cc-4b02-a48e-04203099aeb4  VIAF: 151583566   WorldCat (עם VIAF): 151583566
בית המשפט הגבוה של מחוז קולומביה

| --- | --- |

מקום המושב של בית המשפט הוא בהיכל המשפט על שם ה' קרל מולטרי (H. Carl Moultrie) שבמרכז מחוז קולומביה
 מאפיינים
 שטח שיפוט:  מחוז קולומביה
 מדינה:  ארצות הברית 
 היסטוריה
 תקופת הפעילות:  1970–הווה (כ־54 שנים) 
 שופטים
 מספר שופטים:  62
 גאוגרפיה
 כתובת:  וושינגטון די. סי.
 קואורדינטות:  38°53′39″N 77°01′08″W﻿ / ﻿38.894228749705°N 77.018886724859°W﻿ / 38.894228749705; -77.018886724859
 אתר רשמי
 he
 
בית המשפט הגבוה של מחוז קולומביה (באנגלית: Superior Court of the District of Columbia) הוא בית המשפט של הערכאה הראשונה של מחוז קולומביה - המחוז הפדרלי הכולל את העיר וושינגטון די. סי. בירת ארצות הברית. הוא ממלא עבור למעלה מ-700 אלף תושבי המחוז את התפקיד שממלאים בתי המשפט המדינתיים של ערכאה ראשונה עבור תושבי מדינות ארצות הברית. בית המשפט היחיד של ערכאה ראשונה במחוז בנוסף אליו הוא בית המשפט הפדרלי המחוזי.
בית המשפט

הקונגרס של ארצות הברית הוא המוסד המוסמך על פי חוקת ארצות הברית לקבוע את סדרי הממשל במחוז קולומביה ולהקים את המוסדות הציבוריים בו, לרבות בתי משפט. סמכות השיפוט של בית המשפט הגבוה חלה על עניינים אזרחיים ופליליים הנובעים מהחוק והמשפט החלים במחוז זה. תוכנם של אלו נקבע על ידי הקונגרס ועל ידי מוסדות השלטון המקומי של המחוז, ככל שהוסמכו לכך על ידי הקונגרס.
הקונגרס הקים לראשונה מוסד שיפוטי למחוז קולומביה בשנת 1801. המוסדות השיפוטיים של המחוז עברו גלגולים רבים במהלך השנים ובית המשפט הגבוה לבש את צורתו הנוכחית בשנת 1970.
בבית המשפט פועלות מחלקות ייעודיות רבות לדיון בהליכים המובאים לפניו על פי שטחי המשפט השונים. אלו הן מחלקה אזרחית, פלילית, משפחה, אלימות במשפחה, מיסים, ירושה, יישוב סכסוכים.
בית המשפט > ערעורים

כל הערעורים על פסקי הדין וההחלטות של בית המשפט הגבוה נשמעים בפני בית המשפט לערעורים של מחוז קולומביה. יוצא הדופן היחיד לכך הוא החלטות של שופטי השלום המכהנים בבית המשפט הגבוה (ראו להלן), אשר ערעור עליהם מובא תחילה בפני שופט של בית המשפט הגבוה.
בית המשפט > השופטים

בבית המשפט הגבוה מכהנים (נכון ל-2019) 62 שופטים. בבית המשפט מכהנים גם 24 שופטי שלום (Magistrate) וכן שופטים של בית המשפט הגבוה, שפרשו מכהונתם ואושרו לכהן בו כשופטים ותיקים (Senior).
מינוי השופטים נעשה על ידי נשיא ארצות הברית באישור הסנאט. מינוי שופט על ידי הנשיא נעשה מבין שלושה מועמדים, הנבחרים על ידי הנציבות למינוי שופטים של מחוז קולומביה (אנ'). השופטים מתמנים לכהונה בת 15 שנים, אשר ניתנת לחידוש.
נשיאת בית המשפט הגבוה משנת 2020 היא השופטת אניטה ג'וסי-הרינג (אנ').
הערות שוליים

↑  דברי החקיקה החלים במחוז מקובצים בקודקס החקיקה של המחוז (אנ').
↑  אין לטעות בין בית המשפט לערעורים של מחוז קולומביה לבין בית המשפט הפדרלי לערעורים במחוז קולומביה.
↑  נכון ל-2019, מרבית השופטים המכהנים בבית המשפט (לא כולל שופטים ותיקים) מונו על ידי הנשיא קלינטון ויורשיו, אך שניים מהם מונו על ידי הנשיא בוש האב.
| --- | --- |
בקרת זהויות :  LCCN: n50067519  VIAF: 138345372   WorldCat (עם VIAF): 138345372
Lollipop (Param Pam Pam)

Lollipop (Param Pam Pam) (בעברית: סוכרייה על מקל (פאראם פאם פאם)) הוא סינגל הבכורה של הזמרת הרומניה אלכסנדרה סטאן, מתוך אלבום הבכורה שלה, Saxobeats. השיר יצא לאור ב-16 בדצמבר 2009, כסינגל הראשון מן האלבום, וכסינגל הראשון במהלך כל הקריירה של סטאן.
השיר יצא לראשונה ברומניה בלבד בשנת 2009. בעקבות ההצלחה הבינלאומית של סטאן ב-2010, עם "Mr. Saxobeat", השיר הופץ מחדש בקנדה, גרמניה, וארצות הברית בשנת 2011. הקליפ הנלווה שיצא לשיר כולל את סטאן ורקדניות אחרות, כשמאחוריהן רקע סגול; במהלך רוב סצנות הקליפ ניתן לראות את סטאן כשהיא מלקקת סוכרייה על מקל, כשם השיר. היא עצמה תיארה את השיר כ-"ידידותי ואמרה כי, המילים שלו מצחיקות", ואילו מבקרי המוזיקה שיבחו אותו על היותו - "שיר פופ קליט".
עם יציאתו נכנס השיר אל המקום ה-18 במצעד שברומניה.
רקע, כתיבה וביקורת

השיר נכתב על ידי אנדריי נימירסקי, ומרסל פרודן, והופק על ידי פרודן בלבד. השיר הוא בסגנון פופ. חלק מהלחן של השיר נלקח משירה של הזמרת האמריקאית פרגי "Fergalicious", שיצא בשנת 2006, מתוך אלבום הסולו הראשון שלה, The Dutchess.
אתר המוזיקה Los 40 סקרו את השיר, תוך שדירגו את הקליפ שלו כקליפ הטוב ביותר של אלכסנדרה סטאן.
וידאו קליפ

הווידאו קליפ הנלווה שצולם לשיר הועלה לערוץ היוטיוב של חברת ההקלטות, אולטרה מיוזיק ב-9 בפברואר 2011. בקליפ נראית סטאן, כשכמה רקדניות לצידה, ואותה עם סוכרייה על מקל ביד. לאורכו ניתן לראותן כשהן רוקדות, משחקות עם שוט בצבע שחור, וכדומה.
מונה הצפיות של הקליפ נכון לנובמבר 2017, עומד על למעלה מ-18 מיליון צפיות.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  רומניה | מצעד השירים הרומני | 18 |  |